সুপারস্টার দেব ফিরছেন ছোট পর্দায়! সঙ্গে রুবেল-মোহনা!

কলকাতা: ছোট পর্দার এক প্রোমোতে সুপারস্টার দেব(Superstar Dev)কে দেখে নেটিজেনরা চমকে গেছেন। ব্যাপারটা কি! বিনোদনমূলক একটি বাংলা চ্যানেল এ নতুন সিরিয়াল আসতে চলেছে ‘তুই আমার হিরো'(Tumi Aamar Hero)। ইচিমধ্যেই এই নতুন সিরিয়ালের নায়ক-নায়িকা হিসেবে রুবেল দাস(Rubel Das) ও আরাত্রিকা মাইতি(Aratrika Maiti)র নাম প্রকাশ্যে এসেছে। এই সিরিয়ালের প্রমতেই দেখা যাচ্ছে রুবেলের কাঁধে হাত রেখে হাজির হয়েছেন দেব।
আগামী ১০ মাস সন্ধ্যেবেলায় বিশেষ চ্যানেলে আসবে এই ধারাবাহিক। তাহলে দেবের চমকটা কোথায়! ‘তুই আমার হিরো’র প্রোমোতে সুপারস্টার দেবের আবির্ভাব কেন! তাহলে কি সাংসদ-অভিনেতা সিরিয়ালে অভিনয় করতে চলেছেন! সম্প্রতি সামনে আসা প্রোমোতে দেখা যাচ্ছে শুরুতেই দরজা খুলে ভেতরে আসছেন দেব। তিনি বলছেন, ‘দীপক থেকে দেব হয়ে ওঠার রাস্তাটা এতটা সহজ নয়।’এরপর ফোকাসে এলো দেবের মুখ। বললেন,’স্বপ্নভঙ্গ,ব্যর্থতা,পরীক্ষার পর পরীক্ষা তবু নিজের কাছে প্রমিস করেছিলাম যাই হয়ে যাক হেরে যাবো না। এই জিৎ-ই হয়তো একদিন বদলে দিল সবকিছু। আর আপনারা বললেন তুই আমার হিরো’।

আরও পড়ুন:সত্যি কি আলিয়া আবার মা হতে চলেছেন!

মনে হতেই পারে যে সিরিয়ালটা দেবের। এই ধারাবাহিকে রুবেল দাসের চরিত্রের নাম ‘শাক্যজিৎ’। দেবকে তাই বলতে শোনা গেল “সুপারস্টার শাক্যজিতের গল্পটাও হুবহু আমার মত”। এরপর দেবের সঙ্গে এক ফ্রেমে দেখা গেল রুবেলকে। রুবেলের কাঁধে হাত দিয়ে দেব বলছেন, ‘আরে দাঁড়াও দাঁড়াও সুপারস্টারের সুপারহিট গল্পে হিরোইন থাকবে না তা আবার হয় নাকি!’ ঠিক এর পরেই করিডোর দিয়ে হেঁটে আসছে দেখা যায় নায়িকা মোহনা মাইতি অর্থাৎ ‘আর্শি’কে। অর্থাৎ ধারাবাহিকের প্রচারের জন্যই প্রোমোতে দেখা মিলেছে বাস্তবের সুপারস্টার দেব এর। আসছে জমজমাট ভালোবাসার গল্প ‘তুই আমার হিরো’। সোশ্যাল মিডিয়ায় উঠে আসা প্রোমোর নিচে এখন কমেন্টের বন্যা